Иако је даље турско напредовање заустављено током Дугог рата (1593-1606), до значајнијег потискивања турске власти дошло је тек током Бечког рата (1683-1699). Склапањем Карловачког мира (1699), неосредна турска опасност је била отклоњена, након чега је током 18. века дошло до низа управних, привредних и осталих друштвених реформи, али без напуштања тадашњег феудалног поретка. Најзначајније реформе предузете су за време владавине цара и краља Јозефа II (1780-1790).